6. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Δ. 424/277  της 19 Μαρτ./8 Απρ. 1993 (ΦΕΚ Β΄  242) Προϋποθέσεις χαρακτηρισμού προσώπου ως εγγεγραμμένου επιτηδευματία. Έχοντας υπόψη: 1.Τις διατάξεις του άρθρ. 62 και της παρ. 3 του άρθρ. 64 του νόμου και του άρθρ. 15 του νόμου «Εναρμόνιση προς το Κοινοτικό Δίκαιο του φορολογικού καθεστώτος των πετρελαιοειδών προϊόντων αλκοόλης και αλκοολούχων ποτών και βιομηχανοποιημένων καπνών», σχετικά με τις προϋποθέσεις χαρακτηρισμού προσώπου ως εγγεγραμμένου επιτηδευματία. 2.Την αριθ. Τ. 8612/2439/30.12.1992 απόφαση του Υπουργού των Οικονομικών. 3.Τις απόψεις πάνω στα θέματα αυτά των ενδιαφερομένων τάξεων, καθώς και τη σχετική εισήγηση της υπηρεσίας. Σελ. 358,958(β) Τεύχος 1329 Σελ. 124 4.Την αριθ. Υ . 1847/1078399/0001/7.8.92 κοινή απόφαση του Πρωθυπουργού και του Υπουργού Οικονομικών «Ανάθεση αρμοδιοτήτων Υπουργού Οικονομικών, στους Υφυπουργούς Οικονομικών (ΦΕΚ 525/Β/14.8.1992), αποφασίζουμε: Όροι και προϋποθέσεις εγγραφής Άρθρ.1.-Τα φυσικά ή νομικά πρόσωπα, τα οποία επιθυμούν να αναγνωρισθούν ως εγγεγραμμένοι επιτηδευματίες, κατά την έννοια του άρθρ. 62 του νόμου, οφείλουν να υποβάλλουν στην Τελωνειακή Περιφέρεια, τα ακόλουθα δικαιολογητικά: α)Αίτηση με βάση το συνημμένο υπόδειγμα του Παραρτήματος Ι. β)Έγγραφα στοιχεία από τα οποία να αποδεικνύεται η επαγγελματική τους δραστηριότητα στα προϊόντα για τα οποία ζητείται η αναγνώριση ως εγγεγραμμένου επιτηδευματία. γ)Εγγύηση, το ύψος της οποίας θα καλύπτει το σύνολο του Ειδικού Φόρου Κατανάλωσης των παραλαμβανομένων κάθε φορά προϊόντων. Η εγγύηση αυτή μπορεί κατ’ επιλογή του ενδιαφερομένου να είναι τραπεζική, χρηματική, εμπράγματη ή ασφαλιστήριο συμβόλαιο. «Η παραπάνω εγγύηση υπό τους όρους και προϋποθέσεις της παρ. 4 της αριθμ. Δ. 82/36/18.1.1993 Α ΥΟ (ΦΕΚ 11/Β/20.1.1993) καλύπτει και το ποσό των φορολογικών επιβαρύνσεων (ΕΦΚ και ΦΠΑ) που αναλογεί στα προϊόντα για τα οποία ζητείται η παραλαβή ενσήμων ταινιών φορολογίας βιομηχανοποιημένων καπνών κατ’ εφαρμογή της ανωτέρω Α ΥΟ». Το άνω μέσα σε « » εδάφιο της περίπτ. γ΄ προστέθηκε από την Φ. 973/653/9-23 Δεκ. 1998, (ΦΕΚ Β΄ 1283), απόφ. Υπ. Οικονομικών. δ)Δήλωση, με την οποία θα αναλαμβάνει την υποχρέωση τήρησης των διατάξεων του άρθρ. 3 της παρούσης. 28.Ζ.η.5-6 Ειδικός Φόρος Κατανάλωσης Αρμόδια Αρχή - Έλεγχος Εποπτεία Άρθρ.2.-1.Η με βάση τα παραπάνω στοιχεία, άδεια προσώπου ως εγγεγραμμένου επιτηδευματία καταχωρείται, κατ’ αύξοντα αριθμό, σε ειδικό βιβλίο της οικείας Τελωνειακής Περιφέρειας και εκδίδεται σχετική έγκριση ως το συνημμένο υπόδειγμα του Παραρτήματος ΙΙ.  2.Ο έλεγχος και η εποπτεία της επιχείρησης του εγγεγραμμένου επιτηδευματία ασκείται από την Τελωνειακή Αρχή, στη χωρική δικαιοδοσία της οποίας βρίσκονται οι χώροι παραλαβής και εναπόθεσης των προϊόντων. Για τις Νομαρχίες, στις οποίες λειτουργούν περισσότερες της μιας Τελωνειακές Αρχές, η εποπτεία και ο έλεγχος ασκείται ως εξής: α.Νομαρχία Πειραιά. -για τα πετρελαιοειδή προϊόντα από το ΙΒ΄ Τελωνείο Ελευθέρων Τελωνειακών Συγκροτημάτων. -για την αλκοόλη και αλκοολούχα ποτά από το Β΄ Τελωνείο. -για τα βιομηχανοποιημένα καπνά από το Α΄ Τελωνείο. β.Νομαρχία Θεσσαλονίκης. -για τα πετρελαιοειδή προϊόντα από το ΣΤ΄ Τελωνείο Ελευθέρων Τελωνειακών Συγκροτημάτων. -για την αλκοόλη, αλκοολούχα ποτά και βιομηχανοποιημένα καπνά, από το Β΄ Τελωνείο Εισαγωγής και Αποταμίευσης. 3.Η άδεια του εγγεγραμμένου επιτηδευματία εκδίδεται σε 4 αντίτυπα, εκ των οποίων το αντίτυπο Νο 1 παραδίδεται στο δικαιούχο, το αντίτυπο Νο 2 παραμένει στην Τελωνειακή Περιφέρεια, το αντίτυπο Νο 3 αποστέλλεται στο Τελωνείο Ελέγχου και το αντίτυπο Νο 4 διαβιβάζεται στην αρμόδια Υπηρεσία του Υπουργείου Οικονομικών. Υποχρεώσεις εγγεγραμμένων επιτηδευματία Άρθρ.3.-Ο εγγεγραμμένος επιτηδευματίας αναλαμβάνει την υποχρέωση: α)Να τηρεί ειδικό βιβλία καταχώρησης, θεωρημένο από την αρμόδια Τελωνειακή Αρχή, στο οποίο θα καταχωρεί τα ΣΔΕ που αφορούν τα παραλαμβανόμενα προϊόντα. β)Να κοινοποιεί τα αντίτυπα του ΣΔΕ, σύμφωνα με τα οριζόμενα στην παρ. 5 του άρθρ. 64 του νόμου. γ)Να τηρεί γραμμογραφημένο βιβλίο εισερχομένων - εξερχομένων προϊόντων, ως το συνημμένο υπόδειγμα του παραρτήματος ΙΙΙ, δυνάμενο να προσαρμόζεται ανάλογα με τις ειδικότερες ανάγκες κάθε προϊόντος. Παρέχεται ευχέρεια αντί του παραπάνω βιβλίου να χρησιμοποιείται το τηρούμενο από τον ΚΒΣ βιβλίο αποθήκης, υπό την προϋπόθεση ότι σ’ αυτό εμφανίζονται τα αναγκαία στοιχεία. Στις περιπτώσεις που η επιχείρηση χρησιμοποιεί μηχανογραφικό σύστημα τήρησης των στοιχείων κίνησης των προϊόντων, η παρακολούθηση για τις ανάγκες του ελέγχου και της λειτουργίας της αποθήκης, μπορεί να γίνεται από τα στοιχεία αυτά. δ)Να επιδεικνύει τα προϊόντα σε κάθε ζήτηση και να προβαίνει σε απογραφή αν κριθεί αναγκαίο από την Τελωνειακή Αρχή. ε)Να δέχεται και να διευκολύνει οποιοδήποτε έλεγχο της Τελωνειακής Αρχής και να συμμορφώνεται προς τις υποδείξεις της. στ)Να ενημερώνει άμεσα την Τελωνειακή Αρχή για κάθε παραλαβή προϊόντων και να καταβάλει τις αναλογούσες φορολογικές επιβαρύνσεις. Ανάκληση εγγραφής - αναγνώρισης Άρθρ.4.-Η κατά τα παραπάνω άδεια αναγνώρισης προσώπου ως εγγεγραμμένου επιτηδευματία παύει να ισχύει εφόσον εξέλιπαν μερικά ή ολικά οι προϋποθέσεις επί των οποίων βασίσθηκε η έκδοσή της ή όταν το πρόσωπο αυτό δεν συμμορφώνεται με τις υποχρεώσεις του που απορρέουν από το νόμο ή την παρούσα. Η ανάκληση αυτή, επάγεται έννομα αποτελέσματα από την επόμενη της κοινοποίησής της στον ενδιαφερόμενο. Πρεσβείες - Διεθνείς Οργανισμοί Άρθρ.5.-1.Τα δικαιούχα πρόσωπα των απαλλαγών της παρ. 1 του άρθρ. 15 του Νόμου, θεωρούνται ως εγγεγραμμένοι επιτηδευματίες κατά την έννοια της παρούσας. 2.Τα παραπάνω πρόσωπα για να μπορούν να παραλαμβάνουν προϊόντα από άλλα Κράτη - Μέλη ή φορολογική αποθήκη του εσωτερικού, με απαλλαγή του Ειδικού Φόρου Κατανάλωσης, οφείλουν να καταθέσουν αίτηση στην αρμόδια Τελωνειακή περιφέρεια, προκειμένου να λάβουν τον Ειδικό Αριθμό του εγγεγραμμένου επιτηδευματία. Στην αίτηση θα προσαρτάται και σχετικό έγγραφο από το οποίο να προκύπτει η ιδιότητα του δικαιούχου. 3.Μετά την παραλαβή των προϊόντων, τα δικαιούχα πρόσωπα οφείλουν να προσκομίζουν στο Τελωνείο στη χωρική αρμοδιότητα του οποίου υπάγονται, τα ακόλουθα δικαιολογητικά: α)Έγκριση της αρμόδιας υπηρεσίας του Υπουργείου Εξωτερικών, προκειμένου περί Προξενικών και Διπλωματικών Αποστολών ή έγγραφο που ν’ αποδεικνύει την ιδιότητα του δικαιούχου και το δικαίωμα της ατέλειας. (Μετά τη σελ. 358,958) Σελ. 358,959 Τεύχος 1175-Σελ.81 Ειδικός Φόρος Κατανάλωσης 28.Ζ.η.6 β)Τα αντίτυπα Νο 3 και 4 του Συνοδευτικού Διοικητικού Εγγράφου. Το αντίτυπο Νο 3 του ΕΔΕ αφού θεωρηθεί από το Τελωνείο παραδίδεται στους δικαιούχους για να το επιστρέψουν στον αποστολέα- προμηθευτή. 4.Το Τελωνείο εκδίδει ΠΕΑΕ, βάσει του οποίου χορηγεί την απαλλαγή. Κατάργηση διατάξεων - Έναρξη ισχύος Άρθρ.6.-1.Το άρθρ. 18 της αριθ. Τ.8612/2432/ 30.12.1992 υπουργικής απόφασης, καταργείται από την έναρξη ισχύος της παρούσας (ανωτ. αριθ. 2). 2.Η ισχύς της απόφασης αυτής αρχίζει από 19 Μαίου 1993. Από τις διατάξεις της παρούσας δεν προκαλείται δαπάνη στον Κρατικό Προϋπολογισμό. 